OpenLLM-France/wikimedia huggingface dataset:
# Cal Sanahuja

Cal Sanahuja és una obra del municipi de Piera (Anoia) inclosa en l'Inventari del Patrimoni Arquitectònic de Catalunya.

## Descripció

Casa entremitgeres de planta baixa i dos pisos. És interessant per la seva ornamentació, en tota la façana, d'un disseny molt cuidat. Als extrems de façana unes falses pilastres recorren els tres pisos. En tots els llindars de finestres i balcons hi ha decoració en relleu de tema floral. En la segona planta destaca la barana de la galeria i el relleu a manera de guardapols que emmarca les tres obertures d'aquesta. Al primer pis, balcó corregut amb barana de ferro. També a destacar la barana del terrat i l'acabament de façana i les mènsules de la cornisa. En els paraments llisos dels murs, són notables els esgrafiats que no diferencien el color amb la resta de façana.

## Referències

* ↑ «Cal Sanahuja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Xerraire del Morrison

El xerraire del Morrison (Trochalopteron morrisonianum) és un ocell de la família dels leiotríquids (Leiothrichidae).

## Hàbitat i distribució

Habita el sotabosc de boscos de coníferes i rododendres, boscos mixtos, matolls i bambú, a les muntanyes de Taiwan.

## Referències

* ↑ «Xerraire del Morrison». Cercaterm. TERMCAT, Centre de Terminologia. Rev. 20/12/2021(català)
# Gonja

«Gonja» té aquests significats:
* Gonja (grup humà), grup ètnic guang que tenen el territori a la riba superior del llac Volta, a la regió Septentrional i a la regió Brong-Ahafo
* Gonja (Rússia), poble de l'óblast de l'Amur, a Rússia
* Llengua gonja, llengua guang septentrional que parlen els gonja que viuen a la regió Septentrional i a la regió Brong-Ahafo, a la base superior del llac Volta, a Ghana
* Regne de Gonja, estat del poble gonja establert a Ghana
# FC Ilves Tampere

El FC Ilves Tampere (Ilves significa linx) és un club de futbol finlandès de la ciutat de Tampere.

## Història

El club va ser fundat el 10 d'abril de 1931 com a Ilves Viipuri. El 1945 es traslladà a Tampere, en ser Viipuri annexionada per la Unió Soviètica, adoptant el nom Ilves Kissat Tampere. El 1974 es fusionà amb TaPa-Tampereen Palloilijat esdevenint Ilves Tampere. L'any 1998 s'havia de fusionar amb TPV, però finalment aquest segon refusà la fusió, i només l'equip professional de l'Ilves es convertí en Tampere United, restant l'Ilves en categories inferiors. El 2015 retornà a primera divisió nacional.

## Palmarès

* Lliga finlandesa de futbol:
** 1983
* Copa finlandesa de futbol:
** 1979, 1990, 2019

## Referències

* ↑ «Perfil». weltfussballarchiv.com. Arxivat de l'original el 2017-09-18. [Consulta: 9 abril 2017].
* ↑ Heikki Pietarinen. «Finland - List of League First Level Tables». RSSSF, 23-12-2015. [Consulta: 15 maig 2016].

## Enllaços externs

* Web oficial Arxivat 2015-10-04 a Wayback Machine.
# Capella de Sant Roc del cementiri municipal d'Albesa

La Capella de Sant Roc del cementiri municipal d'Albesa és una obra d'Albesa (Noguera) inclosa a l'Inventari del Patrimoni Arquitectònic de Catalunya.

## Descripció

Capella d'una sola nau i planta rectangular amb absis pla. Presenta a la façana curiosa decoració de línies de rajoles (rajola valenciana). Porta amb arc de mig punt i òcul damunt. Senzill campanar amb curiosa cupuleta, rematada amb pinacle trencat.
Trobem a la capella lateral de l'església parroquial un retaule de la Verge del Roser d'estil gòtic, del segle xiv. El seu estat de conservació és bo.

## Història

La capella de Sant Roc es troba pràcticament dins del cementiri, tan sols la façana està fora, com un bocí més de paret de Cementiri. Actualment es troba fora de culte, ja que el seu interior està molt malament, anys enrere se celebraven misses per Sant Roc i també alguna per els difunts.

## Referències

* 1 2 3 «Capella de Sant Roc del cementiri municipal d'Albesa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Cal Sant (Sant Llorenç de Morunys)

* Aquest article tracta sobre la masia de Sant Llorenç de Morunys. Vegeu-ne altres significats a «Cal Sant».
Cal Sant és una casa que forma part de l'Inventari del Patrimoni Arquitectònic Català de Sant Llorenç de Morunys (Solsonès).

## Descripció

Antiga masia formada per dos cossos de planta rectangular, coberts a doble vessant i amb el carener paral·lel a la façana, orientada a ponent, amb finestrals d'arc de mig punt al cantó de migdia i a l'últim pis (les golfes o perxe). La masia té una àmplia era, tancada per un portal. Tot el conjunt ha sigut restaurat recentment. Té una capella adossada a la masia. L'entrada, amb una porta de llinda de pedra massissa, és sostinguda per dos pilars i s'obre sota un arc de pedra rebaixat, cobert amb una teulada a doble vessant i sostingut per un pilar. Construïda al segle xviii.
La capella està sota l'advocació de la Mare de Déu de la Mercè.

### Notícies històriques

Cal Sant era al segle xv (1483), una de les moltes torres de guaita o masies fortificades separades de la vila i que flanquejaven els camins que des de La Seu, Berga o Solsona, arribaven a Sant Llorenç. Coneguda originàriament com La Torre de Colomers, fou capbrevada al segle xvii per Joan Llobet, pagès (com a torre i corral) i al segle xviii per Josep Llobet com a torre i corral. Durant aquest segle xviii, l'antiga Torre de Colomers quedà ja afegida a la muralla i perdé totalment el seu aspecte de fortalesa militar.

## Referències

* 1 2 «Cal Sant (Sant Llorenç de Morunys)». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 21 setembre 2014].

## Vegeu també

* Llista de monuments del Solsonès
# Woodfordia

Woodfordia es un gènere obsolet d'ocells passeriformes dins la família dels zosteròpids (Zosteropidae), endèmiques de les illes Salomó.

## Taxonomia

Van ser descrites dues espècies:
* Woodfordia lacertosa.
* Woodfordia superciliosa.
Ambdues espècies s'inclouen actualment al gènere Zosterops.

## Referències

* ↑ RG Moyle, CE Filardi, CE Smith i J Diamond. 2009. Explosive Pleistocene diversification and hemispheric expansion of a “great speciator”. Proceedings of the National Academy of Sciences 106: 1863–1868.
# Gonnelieu

Gonnelieu és un municipi francès, situat a la regió dels Alts de França, al departament del Nord. L'any 2006 tenia 280 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 292 | 310 | 273 | 276 | 272 | 266 | 280 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Roland Carrez | |
# Jigme Wangchuck

Jigme Wangchuck (en dzongkha, འཇིགས་ མེད་ དབང་ ཕྱུག, transliterat: jigs med dbang phyug) (Palau de Kuenga Rabten, Punakha, Bhutan, 1905 - Palau de Kuenga Rabten, Punakha, Bhutan, 30 de març de 1952) va ser el segon Druk Gyalpo i rei de Bhutan.
Pertanyent a la dinastia Wangchuck, va ser monarca entre el 21 d'agost de 1926, dia en què va succeir al seu pare el rei Ugyen Wangchuck, i el 30 de març de 1952, dia de la seva mort, sent succeït pel seu fill Jigme Dorji Wangchuck. Va contreure matrimoni amb dues cosines segones seves, totes dues germanes entre si.
Sota el seu regnat Bhutan continuà amb el seu aïllament gairebé total del món exterior, mantenint únicament relacions limitades amb el Raj Britànic a l'Índia.

## Referències

* ↑ «Kings of Bhutan: Second King – Jigme Wangchuck (Reign: 1926 to 1952)». Druk Asia. [Consulta: 29 maig 2020].
* ↑ «Jigme Wangchuck, the second king». The history of Bhutan: The monarchy. Museum für Völkerkunde Wien. [Consulta: 29 maig 2020].
* 1 2 Buyers, Christopher. «Buthan: The Wangchuk Dynasty Genealogy». Royalark, 2013. [Consulta: 29 maig 2020].
* ↑ IBP, Inc. «Development of centralized government, 1926-52». A: Bhutan Country Study Guide (Vol. 1. Strategic Information and Developments). Lulu.com, 2012, p. 62–63. ISBN 978-1-4387-7396-4 [Consulta: 29 maig 2020].
# Conill lunar

El conill lunar en el folklore és un conill que viu a la Lluna, basat en la paridòlia que identifica marques de la Lluna com un conill. La història existeix en moltes cultures, de manera destacada en el folklore mitologia xinès i la mitologia asteca. A l'Àsia oriental, es veu que el conill colpeja amb un morter, però el contingut del morter difereix entre el folklore xinès, japonès, coreà i vietnamita. En el folklore xinès, el conill sovint es representa com un company de la deessa de la Lluna Chang'e, colpejant constantment l'elixir de la vida En el folklore xinès, sovint es retrata com un company de la deessa de la Lluna Chang'e, constantment batent l'elixir de la vida per ella; però en versions japoneses i coreanes, està batent els ingredients del pastís d'arròs. En algunes versions xineses, el conill lliura medicaments per als mortals.

## Referències

* ↑ «The Great Hare.». webtv.net. Arxivat de l'original el 2012-12-09. [Consulta: 25 octubre 2017].
* ↑ Windling, Terri. The Symbolism of Rabbits and Hares.
* ↑ «Why is the Moon Rabbit on the Moon».

## Vegeu també

* Conill de Pasqua
* La cara de la Lluna

## Enllaços externs

* Kazumaro, Kanbe. "Buddhist sayings in everyday life – Tsuki no Usagi Arxivat 2007-09-27 a Wayback Machine.". Otani University. 2005. Retrieved on July 25, 2007.(japonès)
* Varma. C.B. "The Hare on the Moon". The Illustrated Jataka & Other Stories of the Buddha. 2002. Retrieved on July 25, 2007.
* 「與月為伴 愉閱中秋 Arxivat 2013-09-21 a Wayback Machine.」, Taipei Public Library. 2006. Retrieved on July 25, 2007. (xinès)
* Wood, Douglas – "Rabbit and the Moon"
# Esmendes II

Esmendes II o Nesbanebdjed (ni-swbA-nb-Dd(t), "El del moltó, senyor de Mendes") va ser un Summe sacerdot d'Amon de Tebes durant la dinastia XXI d'Egipte. Va governar breument des del 992 fins al 990 aC.
Nesibanebdyedet en jeroglífic :
El nom Esmendes és una hel·lenització del nom egipci Nesbanebdjed. El numero que apareix al seu nom serveix per a diferenciar-lo del fundador de la XXI dinastia, Esmendes I, i del posterior i homònim Summe sacerdot d'Amon Esmendes III.
Esmendes era un dels fills del Summe sacerdot Menkheperre i de la princesa Isetemkheb, filla de Psusennes I. Es va casar amb la seva germana Henuttaui, amb qui va tenir una filla també anomenada Isetemkheb, i amb Takhentdjehuti, amb qui va tenir Neskhons, que seria l'esposa del seu germà i successor Pinedjem II.
El seu pontificat va ser breu i va deixar pocs rastres, fins i tot l'historiador egipci Manetó no el fa sortir als seus annals. Esmendes II apareix esmentat en una inscripció a Karnak, en embenats de mòmia i en uns braçalets trobats a la mòmia de Psusennes I. Dos objectes addicionals porten el nom d'un Summe sacerdot d'Amon Esmendes però no és possible determinar si es refereixen a Esmendes. II o al posterior Esmendes III. Aquests objectes addicionals són una paleta d'escriva, avui al Museu Metropolità de Nova Yorl (47.123a–g), i una estatueta de bronze de genolls exposada al Museu Reial de Mariemont, a Bèlgica (ref. B242).
El va succeir en el càrrec de Summe sacerdot el seu germà Pinedjem II.

## Referències

* 1 2 «Smendes (2)» (en anglès). narmer.pl. [Consulta: 1r febrer 2022].
* 1 2 Dodson i Hilton, 2004, p. 207.
* 1 2 Dodson i Hilton, 2004, p. 200-201.
* ↑ Dodson, 2017, p. 160.
* ↑ «Palette inscribed for Smendes (II), High Priest of Amun» (en anglès). Museu Metropolità. [Consulta: 1r febrer 2022].
* ↑ Derriks, 1990, p. n. 20.

## Bibliografia

* Derriks, Claire. 50 oeuvres du Musée royal de Mariemont : Égypte (en francès). Morlanwelz : Musée de Mariemont, 1990. OCLC 65667156.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Dodson, Aidan. Monarchs of the Nile (en anglès). El Caire: American Univ in Cairo Press, 2017. ISBN 978-1-61-797733-6.
# Cantó de Villejuif

El cantó de Villejuif és un cantó francès del departament de la Val-de-Marne, al districte de L'Haÿ-les-Roses. Creat amb la reorganització cantonal del 2015.

## Municipis

* Villejuif

## Referències

* ↑ Décret n° 2014-171 du 17 février 2014 portant délimitation des cantons dans le département du Val-de-Marne
# Cal Sant (la Coma)

* Aquest article tracta sobre la masia de la Coma i la Pedra. Vegeu-ne altres significats a «Cal Sant».
Cal Sant és una masia del poble de la Coma, al municipi de la Coma i la Pedra, a la Vall de Lord (Solsonès).

## Referències

* ↑ Aquesta és la denominació que apareix al mapa de l'ICC, al padró municipal i al llibre Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pág. 225
# Woodfjorden

Woodfjord és un fiord situat a la costa nord de l'illa de Spitsbergen, a l'arxipèlag de Svalbard. És el quart fiord més llarg de l'arxipèlag de Svalbard amb la boca orientada cap al nord al costat del Wijdefjorden, i fa 64 quilòmetres de llargada.

## Referències

* A detailed map of Svalbard with Woodfjord labeled Arxivat 2009-02-02 a Wayback Machine.
* Institut Polar Noruec
* Les institucions públiques i Serveis a Svalbard Arxivat 2006-03-06 a Wayback Machine.
* The Svalbard Project Arxivat 2006-03-28 a Wayback Machine.
* Svalbard Informació Arxivat 2006-01-14 a Wayback Machine.
* Svalbard Images Arxivat 2006-01-11 a Wayback Machine. Fotos del fiord
# Jesús Muñoz Calonge

Jesús Muñoz (Mota del Cuervo, 1 de gener de 1976) és un exfutbolista castellanomanxec, que jugà de migcampista. Va ser internacional en categories inferiors per la selecció espanyola.

## Trajectòria

Es va formar als equips inferiors de l'Albacete Balompié. Amb el conjunt juvenil va guanyar la Copa del Rei de la categoria. La temporada 95/96 arriba al primer equip, en la qual va jugar fins a 35 partits. Eixe any l'Albacete baixa a Segona Divisió.
En la categoria d'argent, Jesús seria una de les peces clau dels manxecs fins al 2001, jugant més de 150 partits. Va destacar la 00/01, en la qual marcaria sis gols en 42 partits. L'estiu del 2001 marxa a l'Atlètic de Madrid. Eixa temporada els matalassers pugen a primera divisió, tot i que Jesús no hi compta massa.
La temporada 02/03 ascendria de nou a la màxima categoria, aquesta vegada amb el Reial Saragossa. Si bé va jugar més que a Madrid, va ser un jugador de refresc. Amb els aragonesos continuaria una temporada més a Primera, en la qual tan sols hi disputaria 5 partits.
Recupera la titularitat a les files del Terrassa FC, a la campanya 04/05, però en aquest cas, els catalans baixen a Segona B. El castellanomanxec s'incorpora llavors al Deportivo de La Corunya. A l'equip gallec, la seua contribució es redueix a 16 minuts.
Després del mal pas a La Corunya, deixa el futbol d'elit i baixa a la Tercera Divisió, a les files de l'Alcalá de Henares, per a recalar al CP Villarrobledo la temporada 07/08.
# Conill palustre

El conill palustre (Sylvilagus palustris) és un conill del gènere Sylvilagus que viu en els aiguamolls i zones humides del sud dels Estats Units. Té unes orelles i una cua relativament curtes per un conill Sylvilagus.

## Referències

Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Quintana de Cal Fantasia

La Quintana de Cal Fantasia és un paratge de camps de conreu del terme municipal de Castellcir, a la comarca del Moianès.
És a l'extrem sud-occidental del terme de Castellcir, a prop al nord-oest de la masia de Cal Fantasia, al nord-est del Fornot de Cal Fantasia. És a la dreta del torrent de la Vall Jussana i al sud-est de la masia de Brugueroles.

## Etimologia

Deu el seu nom al fet que aquests camps són adjacents a la masia de Cal Fantasia; la paraula quintana reflecteix exactament aquest concepte.
# Esmeralda (cràter)

Esmeralda és un cràter d'impacte en el planeta Venus de 9,8 km de diàmetre. Porta el nom d'un antropònim romaní, i el seu nom va ser aprovat per la Unió Astronòmica Internacional el 1997.

## Referències

* ↑ «Esmeralda». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Casa consistorial de La Torrocella d'Alcanyís

La casa consistorial de La Torrocella d'Alcanyís (Província de Terol, Espanya) és una interessant edificació de finals del segle xvi, que segueix una tipologia molt estesa de cases consistorials renaixentistes en el Baix Aragó de Terol, entre les quals destaca la de la veïna localitat d'Alcanyís. Està situada a la plaça Espanya, centre de l'urbanisme de la població, on convergeixen els dos carrers principals. La seva planta és rectangular, encara que lleugerament irregular per adaptar-se a aquest disseny urbanístic.
La seva fàbrica és de carreu en l'exterior, mentre que s'utilitza fàbrica de maçoneria per a l'interior. Presenta planta rectangular amb tres altures, clarament diferenciades en el tractament de la façana principal. En la planta baixa presenta una àmplia llotja oberta en els seus tres fronts per mitjà de grans arcs de mig punt, utilitzada també com trinquet. La segona planta apareix separada de l'anterior per una imposta i presenta dues obertures rematades per llindes pétris motllurats, mentre que en la façana lateral dreta l'única obertura existent és de mig punt i està emmarcada per dues pilastres que sostenen un frontó triangular. Finalment, la tercera planta presenta una discreta galeria d'obertures de mig punt, a manera de lògia, rematada per un ràfec de fusta, que emmarca visualment el rotund volum exterior que, d'altra banda, contrasta amb un interior totalment transformat pel pas del temps, si bé encara conserva en planta la crugia paral·lela a la façana principal.
Va ser rehabilitat en 1984, sent responsables de la intervenció els arquitectes Luis A. Moreno i Fernando Murria, i entre altres actuacions, en aquesta rehabilitació es va procedir a l'obertura dels arcs laterals de la llotja, que estaven encegats per usos diversos de l'edifici.
L'edifici ha estat utilitzat al llarg del temps de molt diversa manera, albergant des de l'habitatge de l'algutzir i el calabós, fins a la central telefònica, o la biblioteca municipal, així com dependències administratives, com ocorre en l'actualitat.

## Referències

* 1 2 3 4 «Casa consistorial». Patrimoni Cultural - Govern d'Aragó. Arxivat de l'original el 13 juliol 2015.
* 1 2 http://www.sipca.es/censo/7-INM-TER-019-221-001/Casa/consistorial.html#.
* 1 2 «Casa consistorial». [Consulta: 17 desembre 2022].
* Aquest text pren com a referència la declaració de Bé d'Interès Cultural publicada en el BOA nº 61 de data 21 de maig de 2003 i s'ajusta a l'article 13 LPI
# Yuba City

Yuba City és una població dels Estats Units a l'estat de Califòrnia. Segons el cens del 2009 tenia 61.175 habitants.

## Demografia

Segons el cens del 2000, Yuba City tenia 36.758 habitants. La densitat de població era de 1.514,7 habitants/km².
Per edats la població es repartia de la següent manera: un 29% tenia menys de 18 anys, un 10,7% entre 18 i 24, un 29,4% entre 25 i 44, un 18,7% de 45 a 60 i un 12,2% 65 anys o més.
L'edat mediana era de 32 anys. Per cada 100 dones de 18 o més anys hi havia 91,7 homes.
La renda mediana per habitatge era de 32.858 $ i la renda mediana per família de 39.381 $. Els homes tenien una renda mediana de 34.303 $ mentre que les dones 23.410 $. La renda per capita de la població era de 15.928 $. Entorn del 14,5% de les famílies i el 18,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Yuba City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
* ↑ «Fact Sheet- Yuba City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
# Glasgow Warriors

Glasgow Warriors és un equip professional de rugbi a 15 escocès que participa en la Magners League. El club disputa els seus partits a la ciutat de Glasgow, a l'estadi Firhill Stadium.
La temporada 2014–15, entrenats per Gregor Townsend, els Warriors van acabar en 1a posició de la Pro12 League. Després de superar els play-offs, l'equip va aconseguir batre al Munster a la final, convertint-se així en el primer equip escocès en aconseguir guanyar aquesta competició.

## Palmarès

* Pro12 League (1): 2014-15

## Jugadors emblemàtics

* Allastair Kellock

## Referències

* ↑ «Glasgow Warriors: Finn Russell eyes longer stay». BBC News, 11-06-2015.

## Enllaços externs

* Lloc oficial (anglès)
# Jaririsme

El jaririsme va ser una efímera escola de jurisprudència islàmica (màdhhab) derivada de l'obra de Muhàmmad ibn Jarir at-Tabarí, erudit bagdadí dels segles IX i X. Si en el sunnisme només han sobreviscut quatre màdhhabs principals, durant els primers segles de l'islam van existir moltes escoles d'interpretació de la llei islàmica que derivaven, en general, de la tasca de juristes destacats.
L'escola jaririta es va destacar per la seva actitud liberal envers el paper de les dones sostenint, per exemple, que podien ser jutges i que podien dirigir els homes en la pregària. Va entrar sovint en conflicte amb l'estricta escola hanbalita d'Àhmad ibn Hanbal.

## Fonts

* Bosworth, C.E., Encyclopedia of Islam, "Al-Tabari, Abu Djafar Muhammad b. Djarir b. Yazid"
* Al-Mawardi, Ahkam fi Ussul al-Fiqh
# Conill holandès

El conill holandès és una raça de conill domèstic molt antiga. Fou seleccionat a Anglaterra a partir de conills provinents dels Països Baixos per a abastir el mercat anglès de carn de conill.
Aquesta raça de conill presenta la particularitat de tenir un pelatge bigarrat. Aquest patró particular, amb un color que és molt variable a conseqüència del treball dels criadors per a introduir-hi nous tons, garantí l'èxit de la raça com a animal de companyia. Forma part de les races més populars al món en aquest sentit.

## Història

Aquesta raça ja fou descrita per Charles Cornevin el 1897, quan es trobava a Bèlgica, als Països Baixos i Anglaterra. però sembla que el seu origen és holandès. Descendeix dels conills bigarrats de Brabant. Sorgí de conills holandesos que a la dècada del 1830 abastaven el mercat de la carn de conill a Anglaterra de manera setmanal. Alguns criadors anglesos decidiren aleshores seleccionar aquest conill per tal de fixar-ne el patró de coloració. Així doncs, aquests esforços de selecció desembocaren en una disminució de la talla i taques de color simètriques.
El conill holandès esdevingué un conill de decoració i es desenvolupà com a tal a nombrosos països, particularment als Estats Units.

## Referències

* 1 2 3 4 5 Presentació de l'holandès al web de la Societat Francesa de Cuniculicultura Arxivat 2010-04-14 a Wayback Machine.
# RTL (ràdio francesa)

RTL és una emissora de ràdio francesa, generalista i de difusió nacional (categoria E).
Pertany al grup luxemburguès de comunicació RTL Group i és la ràdio amb més oients per davant de les altres grans emissores franceses Europe 1, Ràdio Montecarlo i la pública France Inter.

## Difusió
### En FM

RTL disposa d'una àmplia cobertura nacional en FM a França i per proximitat, a certes regions de Bèlgica.

### Altres mitjans de difusió

RTL emet en el paquet de ràdio que ofereix CanalSat, en el paquet de l'operador de cable Numéricable així com en operadors d'ADSL com Freebox TV o el Bouquet TV de SFR.
La web de la ràdio permet escoltar en directe i es pengen podcasts de tots els programes.

## Enllaços externs

* (en francès) Lloc web oficial
* (en francès) Freqüències de RTL a França